IZVEDBENI SKLEP KOMISIJE

z dne 14. marca 2018

o objavi enotnega dokumenta iz člena 94(1)(d) Uredbe (EU) št. 1308/2013 Evropskega parlamenta in Sveta v Uradnem listu Evropske unije ter sklica na objavo specifikacije proizvoda za ime v vinskem sektorju

(Ambt Delden (ZOP))

(2018/C 100/10)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 97(3) Uredbe,

ob upoštevanju naslednjega:

V skladu s členom 97(2) Uredbe (EU) št. 1308/2013 je Komisija vlogo preučila in sklenila, da izpolnjuje pogoje iz členov od 93 do 96, člena 97(1) ter členov 100, 101 in 102 navedene uredbe.

SPREJELA NASLEDNJI SKLEP:

Edini člen

Enotni dokument, pripravljen v skladu s členom 94(1)(d) Uredbe (EU) št. 1308/2013, in sklic na objavo specifikacije proizvoda za ime „Ambt Delden“ (ZOP) sta v Prilogi k temu sklepu.

V skladu s členom 98 Uredbe (EU) št. 1308/2013 je objava tega sklepa podlaga za uveljavljanje pravice do ugovora zoper zaščito imena iz prvega odstavka tega člena v dveh mesecih od dneva njegove objave v Uradnem listu Evropske unije.

(1) UL L 347, 20.12.2013, str. 671.

PRILOGA

„AMBT DELDEN“

PDO-NL-02169

Datum vložitve zahtevka: 12.2.2016

ENOTNI DOKUMENT

1. Ime za registracijo

Ambt Delden (NL)

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

3. Likersko vino

5. Kakovostno peneče vino

15. Vino iz sušenega grozdja

16. Vino iz prezrelega grozdja

4. Opis vina

Vino kategorije 1 – vino: rdeče, sadno, polnega telesa

SORTE VINSKE TRTE: regent ali pinotin ali mešanica regenta ali pinotina (razmerje se razlikuje glede na leto)

ORGANOLEPTIČNE LASTNOSTI

Barva: rdeča

Aroma: po rdečem/temnem sadju, rahlo pikantna

Okus: sadni značaj s polnim telesom; blagi tanini

ANALITSKE LASTNOSTI

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) 11,5 Najmanjša koncentracija skupnih kislin 63,84 miliekvivalenta na liter Največja koncentracija hlapnih kislin (v miliekvivalentih na liter) Največja koncentracija skupnega žveplovega dioksida (v miligramih na liter)

Vsebnost sladkorja je med 0,5 in 6 gramov na liter.

Največja obogatitev, razkisanje in, ob odobritvi pristojnega ministrstva (kmetijstvo, narava in kakovost hrane) na Nizozemskem, dokisanje.

Druge analitske lastnosti so v skladu z veljavnimi opredelitvami v predpisih EU in nizozemskih ministrskih predpisih.

Vino kategorije 1 – vino: belo, suho, sadno

SORTE VINSKE TRTE: johanniter ali souvignier gris

ORGANOLEPTIČNE LASTNOSTI

Barva: bela

Aroma: po zrelem sadju, jabolkih, citrusih

Okus: poln sadni značaj s svežo, polno strukturo

ANALITSKE LASTNOSTI

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) 10,5 Najmanjša koncentracija skupnih kislin 77,14 miliekvivalenta na liter Največja koncentracija hlapnih kislin (v miliekvivalentih na liter) Največja koncentracija skupnega žveplovega dioksida (v miligramih na liter)

Vsebnost sladkorja je med 1 in 8 gramov na liter.

Največja obogatitev, razkisanje in, ob odobritvi pristojnega ministrstva (kmetijstvo, narava in kakovost hrane) na Nizozemskem, dokisanje.

Druge analitske lastnosti so v skladu z veljavnimi opredelitvami v predpisih EU in nizozemskih ministrskih predpisih.

Vino kategorije 1 – vino: belo, suho, polnega telesa

SORTA VINSKE TRTE: solaris

ORGANOLEPTIČNE LASTNOSTI

Barva: bela

Aroma: po zrelem sadju, cvetlična, z rahlimi gozdnimi notami

Okus: po sadju polnega okusa, s polno, masleno strukturo zaradi staranja v sodih; poln pookus

ANALITSKE LASTNOSTI

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) 11,5 Najmanjša koncentracija skupnih kislin 77,14 miliekvivalenta na liter Največja koncentracija hlapnih kislin (v miliekvivalentih na liter) Največja koncentracija skupnega žveplovega dioksida (v miligramih na liter)

Vsebnost sladkorja je med 1 in 8 gramov na liter.

Največja obogatitev, razkisanje in, ob odobritvi pristojnega ministrstva (kmetijstvo, narava in kakovost hrane) na Nizozemskem, dokisanje.

Druge analitske lastnosti so v skladu z veljavnimi opredelitvami v predpisih EU in nizozemskih ministrskih predpisih.

Vino kategorije 1 – vino: rosé, polno, sadno

SORTE VINSKE TRTE: regent ali pinotin ali mešanica regenta ali pinotina (razmerje se razlikuje glede na leto)

ORGANOLEPTIČNE LASTNOSTI

Barva: lososovo rožnata

Aroma: rahlo pikantna, po rdečem sadju

Okus: sadni značaj, vendar s polnim okusom in blagimi tanini

ANALITSKE LASTNOSTI

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) 10 Najmanjša koncentracija skupnih kislin 63,84 miliekvivalenta na liter Največja koncentracija hlapnih kislin (v miliekvivalentih na liter) Največja koncentracija skupnega žveplovega dioksida (v miligramih na liter)

Vsebnost sladkorja je med 1 in 8 gramov na liter.

Največja obogatitev, razkisanje in, ob odobritvi pristojnega ministrstva (kmetijstvo, narava in kakovost hrane) na Nizozemskem, dokisanje.

Druge analitske lastnosti so v skladu z veljavnimi opredelitvami v predpisih EU in nizozemskih ministrskih predpisih.

Vino kategorije 3 – likersko vino: rdeče

SORTE VINSKE TRTE: regent

ORGANOLEPTIČNE LASTNOSTI

Barva: rdeča

Aroma: sladka, po rdečem/temnem sadju, rahlo pikantna

Okus: pikanten

ANALITSKE LASTNOSTI

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) 18 Najmanjša koncentracija skupnih kislin 63,84 miliekvivalenta na liter Največja koncentracija hlapnih kislin (v miliekvivalentih na liter) Največja koncentracija skupnega žveplovega dioksida (v miligramih na liter)

Vsebnost sladkorja je med 50 in 100 gramov na liter.

Največja obogatitev, razkisanje in, ob odobritvi pristojnega ministrstva (kmetijstvo, narava in kakovost hrane) na Nizozemskem, dokisanje.

Druge analitske lastnosti so v skladu z veljavnimi opredelitvami v predpisih EU in nizozemskih ministrskih predpisih.

Vino kategorije 5 – kakovostno peneče vino: belo, polno, sadno

SORTE VINSKE TRTE: johanniter ali souvignier gris

ORGANOLEPTIČNE LASTNOSTI

Barva: bela

Aroma: po jabolkih, citrusih

Okus: saden, svež z drobnimi mehurčki, s polnejšo strukturo

ANALITSKE LASTNOSTI

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) 10,5 Najmanjša koncentracija skupnih kislin 79,8 miliekvivalenta na liter Največja koncentracija hlapnih kislin (v miliekvivalentih na liter) Največja koncentracija skupnega žveplovega dioksida (v miligramih na liter)

Vsebnost sladkorja je med 2 in 12 gramov na liter.

Največja obogatitev, razkisanje in, ob odobritvi pristojnega ministrstva (kmetijstvo, narava in kakovost hrane) na Nizozemskem, dokisanje.

Druge analitske lastnosti so v skladu z veljavnimi opredelitvami v predpisih EU in nizozemskih ministrskih predpisih.

Vino kategorije 15 – vino iz sušenega grozdja: belo

SORTE VINSKE TRTE: johanniter ali souvignier gris ali solaris

ORGANOLEPTIČNE LASTNOSTI

Barva: bela

Aroma: po zrelem sadju, citrusih

Okus: polna struktura, oljnat, sladek s svežimi, polnimi notami

ANALITSKE LASTNOSTI

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) 9,4 Najmanjša koncentracija skupnih kislin 79,8 miliekvivalenta na liter Največja koncentracija hlapnih kislin (v miliekvivalentih na liter) Največja koncentracija skupnega žveplovega dioksida (v miligramih na liter)

Vsebnost sladkorja je med 100 in 220 gramov na liter.

Največja obogatitev, razkisanje in, ob odobritvi pristojnega ministrstva (kmetijstvo, narava in kakovost hrane) na Nizozemskem, dokisanje.

Druge analitske lastnosti so v skladu z veljavnimi opredelitvami v predpisih EU in nizozemskih ministrskih predpisih.

Vino kategorije 16 – vino iz prezrelega grozdja: belo

SORTE VINSKE TRTE: johanniter ali souvignier gris ali solaris

ORGANOLEPTIČNE LASTNOSTI

Barva: bela

Aroma: po sadju, citrusih

Okus: polna struktura, oljnat, sladek s svežimi, polnimi notami

ANALITSKE LASTNOSTI

Splošne analitske lastnosti

Največji delež skupnega alkohola (v vol. %) Najmanjši delež dejanskega alkohola (v vol. %) 12 Najmanjša koncentracija skupnih kislin 73,15 miliekvivalenta na liter Največja koncentracija hlapnih kislin (v miliekvivalentih na liter) Največja koncentracija skupnega žveplovega dioksida (v miligramih na liter)

Vsebnost sladkorja je med 20 in 80 gramov na liter.

Največja obogatitev, razkisanje in, ob odobritvi pristojnega ministrstva (kmetijstvo, narava in kakovost hrane) na Nizozemskem, dokisanje.

Druge analitske lastnosti so v skladu z veljavnimi opredelitvami v predpisih EU in nizozemskih ministrskih predpisih.

5. Enološki postopki

(a) Osnovni enološki postopki

Vino kategorije 1 – vino: rdeče, sadno, polnega telesa

Posebni enološki postopki

Fermentacija pulpe vsaj štiri dni

Staranje v lesenih sodih od 8 do 24 mesecev

Vino kategorije 1 – vino: belo, suho, sadno

Posebni enološki postopki

Hladna fermentacija pri manj kot 18 °C (izjemoma se temperatura lahko poviša na začetku fermentacije in pri vinih, ki ne fermentirajo zlahka)

Vino kategorije 1 – vino: belo, suho, polnega telesa

Posebni enološki postopki

Hladna fermentacija pri manj kot 18 °C (izjemoma se temperatura lahko poviša na začetku fermentacije in pri vinih, ki ne fermentirajo zlahka)

Vsaj 50 % količine je najmanj tri mesece starane v sodih

Vino kategorije 1 – vino: rosé, polno, sadno

Posebni enološki postopki

Hladna fermentacija pri manj kot 18 °C (izjemoma se temperatura lahko poviša na začetku fermentacije in pri vinih, ki ne fermentirajo zlahka)

Vino kategorije 3 – likersko vino: rdeče

Posebni enološki postopki

Fermentacija pulpe vsaj štiri dni

Staranje v lesenih sodih vsaj dve leti

Dodajanje vinskega alkohola

Vino kategorije 5 – kakovostno peneče vino: belo, polno, sadno

Posebni enološki postopki

Hladna fermentacija pri manj kot 18 °C (izjemoma se temperatura lahko poviša na začetku fermentacije in pri vinih, ki ne fermentirajo zlahka)

Druga fermentacija v steklenicah po tradicionalni metodi „méthode traditionnelle“

Vino kategorije 15 – vino iz sušenega grozdja: belo

Posebni enološki postopki

Pozna trgatev, ročno trgano grozdje

Naravno sušenje vsaj dva tedna

Vinifikacija s hladno fermentacijo pri manj kot 18 °C (izjemoma se temperatura lahko poviša na začetku fermentacije in pri vinih, ki ne fermentirajo zlahka)

Vino kategorije 16 – vino iz prezrelega grozdja: belo

Posebni enološki postopki

Pozna trgatev pri vsaj 110 stopinjah Oechsleja

Vinifikacija s hladno fermentacijo pri manj kot 18 °C (izjemoma se temperatura lahko poviša na začetku fermentacije in pri vinih, ki ne fermentirajo zlahka)

(b) Največji donosi

Rdeče, regent

65 hektolitrov na hektar

Rdeče, pinotin

65 hektolitrov na hektar

Belo, souvignier gris

65 hektolitrov na hektar

Belo, souvignier gris, vino iz sušenega grozdja

20 hektolitrov na hektar

Belo, souvignier gris, vino iz prezrelega grozdja

40 hektolitrov na hektar

Belo, johanniter

65 hektolitrov na hektar

Belo, johanniter, vino iz sušenega grozdja

20 hektolitrov na hektar

Belo, johanniter, vino iz prezrelega grozdja

40 hektolitrov na hektar

Belo, solaris

55 hektolitrov na hektar

Belo, solaris, vino iz sušenega grozdja

20 hektolitrov na hektar

Belo, solaris, vino iz prezrelega grozdja

40 hektolitrov na hektar

6. Razmejeno območje

Območje porekla ZOP Ambt Delden je Ambt Delden, ki je del občine Hof van Twente (pokrajina Overijssel).

Ambt Delden vključuje vasi Bentelo in Hengevelde ter kraje Azelo, Deldenerbroek, Deldeneresch, Wiene in Zeldam.

Znotraj Ambt Deldna se upoštevajo samo območja, kjer so tla iz glejsola z drobnim ilovnatim peskom. Površina razmejenega območja je približno 8 000 ha.

7. Glavne sorte vinske trte

Souvignier gris B

Pinotin N

Solaris regent N

Johanniter B

8. Opis povezave

Tla

Tekstura tal v Ambt Deldnu je zelo kompleksna, pri čemer se različni tipi tal izmenjujejo in združujejo med seboj.

Ta ZOP ustreza samo glejsolnim območjem v Ambt Deldnu z drobnim ilovnatim peskom.

Opis huminskega glejsola

To so peščena tla z mineralno plastjo, ki je v večini primerov črne barve, na nekaterih mestih pa je rjava. Ti elementi so se na tem območju združili, tako da tvorijo drobni ilovnati pesek.

Profili huminskega glejsola

Zgornja plast, ki je debela od 15 cm do 25 cm in bogata s humusom, je večinoma temno sive do črne barve z vsebnostjo organske snovi med 5 % in 10 %. Na splošno je vsebnost ilovice med 15 % in 25 %, delež glinastih mineralov pa med 6 % in 10 %.

Zgornjim plastem, ki vsebujejo ilovico in glinaste minerale, sledi bistveno težja plast prsti (oglejena glina). To se imenuje huminski glejsol z ilovnatim ali glinastim površjem.

V težji plasti, ki je debela od 5 cm do 20 cm, je vsebnost ilovice od 30 % do 60 %, vsebnost lutuma pa od 15 % do 30 % (če je delež lutuma večji od 25 %, gre za glino, če pa je med 25 % in 35 %, gre za lahko glino).

Pesek v zgornji plasti, bogati s humusom, je večinoma zelo fin oz. zmerno fin. Pod 80 cm je ta peščeni substrat zelo pogosto apnenčast.

Podnebje in okolje

Ambt Delden se nahaja na območju Twente, kjer je povprečno podnebje (1971–2000) v obdobju pridelave vina od maja do septembra naslednje (ustrezni podatki za Maastricht in nacionalno povprečje v oklepajih):

— povprečna temperatura: 15,0 °C (15,6, 15,2)

— najnižja povprečna temperatura: 9,7 °C (11,0, 10,5)

— najvišja povprečna temperatura: 19,9 °C (20,4, 19,7)

— povprečna relativna vlažnost: 78,8 %, (76,8 %, 78,8 %)

— povprečna količina padavin: 64,9 mm, (64,7 mm, 64,9 mm) na mesec; povprečno število ur osončenosti: 174,2 ur, (176,1 ur, 185,1 ur) na mesec; nekoliko nižje nočne temperature prispevajo k svežim, sadnim vinom

Človeški dejavniki (pridelava in vinifikacija)

Za pridelavo grozdja v tej regiji so značilni različni ukrepi za izboljšanje kakovosti: prvi je izbira sort, iz katerih se pridobiva zrelo, aromatično grozdje v tem okolju, kar olajša pozna trgatev (do poznega oktobra), ki temelji na merjenju zrelosti grozdja. Poleg tega se z izbiro sort želi doseči višja raven trajnosti v smislu pridelave (odpornost).

Druge lastnosti pridelave vključujejo sistem guyot, pri čemer plast listja raste navpično, in izpostavljenost grozdja, kar optimizira izpostavljenost sončni svetlobi za zorenje grozdja, ki raste bolje zaradi odstranjenih listov (sonce, se hitro suši). Poleg tega se vinska trta zasadi v vrstah, ki so med seboj oddaljene med 2 in 2,2 metra, da se zagotovi zadostna izpostavljenost soncu za vsako vrsto. Razdalja med sadikami je med 1 in 1,2 metra, da se zagotovi tudi dovolj hranil iz tal za vsako sadiko (okrog 2,2 kvadratna metra na sadiko). Grozdi so razredčeni, tako da lahko preostali grozdi bolje zorijo (sladkor, arome). Ena najbolj ključnih odločitev v postopku proizvodnje vina je čas trgatve grozdja, ki se določi z zelo natančnim spremljanjem zrelosti, ravni sladkorja, kisline (pH) in arom grozdja, da se zagotovi kakovostno vino.

Vinifikacija belega vina/vina rosé se izvaja s hladno fermentacijo za proizvodnjo značilnih svežih, sadnih vin. Rdeča vina se starajo v sodih za proizvodnjo vin polnega okusa. Bela vina se lahko delno starajo v sodih za proizvodnjo polnejšega vina.

Vzročna zveza

Kakovost vina izhaja iz kombinacije podnebja, tal, vinogradništva in vinifikacije.

H kakovosti prispevajo tla iz huminskega glejsola, na katerih se zasadijo trte, z vsebnostjo ilovice od 30 % do 60 %, znatnim deležem organske snovi, in sicer med 5 % in 10 %, ter pogosto apnenčastim peskom v globljih plasteh.

Ilovnata tla so idealna za vinogradništvo, saj dobro ohranjajo hranila in vlažnost, tako da se lahko arome grozdja v celoti razvijejo in s tem zagotovi vino polnega telesa.

Podnebje (bolj celinsko podnebje) prispeva k doseganju potrebne zrelosti, toda tudi k svežemu in sadnemu okusu vina (zaradi nekoliko nižjih nočnih temperatur).

Upoštevati je treba tudi človeške dejavnike: izbrane sorte, uporabljena metoda pridelave (največji možni izkoristek sončne svetlobe, redčenje grozdov), upravljanje trgatve (spremljanje sladkorja, kislin in arom) in vinifikacija (hladna fermentacija, staranje v lesenih sodih), kar v kombinaciji s tlemi in podnebjem omogoča proizvodnjo kakovostnih vin.

Organoleptične in analitske značilnosti proizvedenih vin, kot so značilen svež in saden okus belih vin in vin rosé ter mehki tanini rdečih vin, so rezultat te povezave med tlemi, podnebjem in človeškimi dejavniki.

Poleg vin se proizvajajo tudi druge kategorije proizvodov vinske trte: likersko vino, kakovostno peneče vino, vino iz sušenega grozdja in vino iz prezrelega grozdja.

Likersko vino se proizvaja iz osnovnega vina z enakimi organoleptičnimi lastnostmi kot „vino“ kategorije „Ambt Delden“ (ki izhaja iz kombinacije tal, podnebja in človeških dejavnikov), toda z deležem preostalega sladkorja, ki je potreben za likersko vino. Poleg tega se stara v lesenih sodih vsaj dve leti (da se vino nadalje razvije, z blažjimi tanini in gozdnimi toni), alkohol pa se razvije v liker z dodajanjem vinskega alkohola.

Peneče vino se proizvaja iz osnovnega vina z enakimi organoleptični lastnostmi kot „vino“ kategorije „Ambt Delden“ (ima enak svež, saden okus, ki izhaja iz kombinacije tal, podnebja in človeških dejavnikov). Poleg tega njegove lastnosti izhajajo iz pretvorbe osnovnega vina v peneče vino, kar vključuje fermentacijo v steklenicah (méthode traditionnelle), zaradi katere nastanejo elegantni mehurčki.

Bistveni korak pri razvoju koncentracije sladkorjev in arom v vinu iz sušenega grozdja je daljše zorenje grozdja in nato sušenje grozdja vsaj dva tedna. S hladno fermentacijo se pridobiva vino z dejansko vsebnostjo alkohola vsaj 9,4 %.

Koncentracija arom v tem sadnem vinu izhaja iz kombinacije tal, podnebja in človeških dejavnikov.

Bistveni korak pri razvoju vsebnosti sladkorja vsaj 110 stopinj Oechsleja v vinu iz prezrelega grozdja je daljše zorenje grozdja. S hladno fermentacijo in brez obogatitve, s tem bistvenim korakom ter kombinacijo tal, podnebja in človeških dejavnikov se pridobiva sadno vino z dejansko vsebnostjo alkohola vsaj 12 %.

S tem pristopom smo vsako leto osvojili medalje na več tekmovanjih tako na Nizozemskem kot v tujini (npr. na Dunaju, v Berlinu).

9. Bistveni dodatni pogoji

Dodatni pogoji se ne uporabljajo.

Povezava na specifikacijo proizvoda

https://www.rvo.nl/sites/default/files/2016/08/Productdossier-Ambt-Delden.pdf